Κοτόσουπα του Αμερικανικού Νότου
Εξαιρετική η δική μας κοτόσουπα αυγολέμονο, αλλά γιατί να μην δοκιμάσουμε και την comfort κοτόσουπα με noodles (ή χυλοπίτες) που φτιάχνουν στον Αμερικανικό Νότο; 
1 κιλό στήθος κοτόπουλου με το οστό (όχι φιλέτα), 250 γρ. χυλοπίτες (ζυμωμένες με αυγά) ή πλατιά νουντλς αυγού, 1 μεγάλο ξερό κρεμμύδι, ψιλοκομμένο, 3 καρότα, σε ροδέλες ή κυβάκια, 2 μεγάλα κλωνάρια σέλερι, κομμένα σε κύβους, 3 σκελίδες σκόρδο, πολτοποιημένες, 2 λίτρα ζωμός κοτόπουλου ή λαχανικών ή νερό, ζεστός, 30 ml ελαιόλαδο, 2 φύλλα δάφνης, 1 κουτ. γλυκού μείγμα από ξερή ρίγανη, θυμάρι και δεντρολίβανο , αλάτι, φρεσκοτριμμένο πιπέρι, 2 κουτ. σούπας μαϊντανός, ψιλοκομμένος, 2 κουτ. σούπας χυμός λεμονιού
Σε μια κατσαρόλα ζεσταίνουμε το ελαιόλαδο σε μέτρια προς δυνατή φωτιά και σοτάρουμε το κρεμμύδι, τα καρότα και το σέλερι για 6-7 λεπτά, μέχρι να αρχίσουν να μαλακώνουν τα λαχανικά. Ρίχνουμε και το σκόρδο και σοτάρουμε για 30 δευτερόλεπτα.Προσθέτουμε τον ζωμό, το στήθος κοτόπουλου, τη δάφνη, το μείγμα των ξερών μυρωδικών και αλατοπίπερο. Αφήνουμε το υγρό να πάρει μια βράσηΧαμηλώνουμε λίγο τη φωτιά και σιγοβράζουμε τη σούπα για 30-40 λεπτά, μέχρι να γίνει το κοτόπουλο. Αποσύρουμε από τη φωτιά, βγάζουμε το κοτόπουλο με τρυπητή κουτάλα πάνω σε μια επιφάνεια κοπής και αφού κρυώσει, αφαιρούμε το δέρμα και μαδάμε το ψαχνό με τα χέρια μας σε μικρά κομμάτια ή το ψιλοκόβουμε σε κυβάκια-μπουκιές με το μαχαίρι, αφαιρώντας τα κόκκαλα.Ξαναβάζουμε την κατσαρόλα με τη σούπα στη φωτιά να βράσει και ρίχνουμε το κοτόπουλο και τις χυλοπίτες ή τα νουντλς. Μαγειρεύουμε μέχρι να γίνουν τα ζυμαρικά, περίπου 6-13 λεπτά, ανάλογα με το είδος. Δοκιμάζουμε το αλατοπίπερο και αν χρειαστεί, προσθέτουμε λίγο ακόμα.Αποσύρουμε από τη φωτιά, προσθέτουμε τον μαϊντανό και το λεμόνι και σερβίρουμε. 
Ζυμαρικά,Καρότα,Κοτόπουλο,Λαχανικά,Μαϊντανός,Χυλοπίτες